**Când e cusută-n aur haina popii**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când e cusută-n aur haina popii

...

Când e cusută-n aur haina popii,

Iar hoții și vardiștii-s mână-n mână,

Din România nimic n-o să rămână,

Că la putere-n țară-s interlopii!

...

Când țara e condusă de netoți

Ce n-au habar de cinste și onoare,

Polițiștii au pensii speciale,

Că de lege, îi apără pe hoți!

...

De unde nu-i, nici Dumnezeu nu cere,

Spune-o vorbă rămasă din bătrâni,

”Doamne ocrotește-i pe români”

Că-n România, Satana-i la putere!